**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 10**

На 19 септември 2015 г. се проведе заседание на Общинската избирателна комисия при следния

**Д н е в е н р е д**

1.Изменение и допълнение на Решение № 55-МИ от 16.09.2015 г.

2.Текущи

Присъстваха: Минка Андреева Колева, Димитър Лъчезаров Няголов, Пенка Бенчева Недялкова, Йорданка Петкова Милкова, Радка Маринова Петрова и Дарина Димитрова Вълчева, Пламена Христова Пенева, Зоя Колева и Кристина Костадинова Янева.

Отсъстваха: Иванка Маринова Кирязова , Станка Русева Савова

Заседанието бе открито в 16,30 ч. и председателствано от госпожа Минка Колева– зам.председател на комисията.

По точка първа от дневния ред

Докладва се: Във връзка прогласяване нищожност на Решение № 2108-МИ от 11.09.2015 г. определящо провеждането на жребие за партиите и коалициите от ЦИК и решение № 2250-МИ от 18.09.2015 г. на ЦИК, е необходимо да бъде изменено и допълнено приетото от ОИК решение за процедурата за определяне чрез жребий на поредните номера на местните коалиции и независимите кандидати от ОИК в бюлетините за гласуване за общински съветници и кметове на 25 октомври 2015 г.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | отсъства |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | за |  |
| Димитър Лъчезаров Няголов | за |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | за |  |
| Станка Русева Савова | отсъства |  |

След проведеното поименно гласуване, с 9 гласа „за“ и на основание чл. 87, ал. 1, т. 10 и чл. 423 от Изборния кодекс, Общинска избирателна комисия Карнобат

Р Е Ш Е Н И И № 69

ИЗМЕНЯ и ДОПЪЛВА решение № 55-МИ от 16.09.2015 г. на Общинска избирателна комисия, както следва:

1. Изменя т. 1 от решението, както следва:

„ 1. Насрочва тегленето на жребия за определяне на поредните номера на партиите, коалициите от партии, местните коалиции и независимите кандидати в бюлетините в изборите за общински съветници и кметове, за 23 септември 2015 г., от 16.00 часа, в Ритуална зала в сградата на Община Карнобат на бул. „България” № 11, гр. Карнобат.

1. Отменя т. 3 от решението.
2. Изменя т. 7.4, както следва:

**„7.4. Във** втората кутия **се поставят еднакви пликове, всеки от които съдържа, наименованието на партия, коалиция, местна коалиция или наименованието на инициативния комитет (ИК) с имената на независимия кандидат, регистрирани пред ОИК поне за един вид избор и без да се повтарят. Наименованието на партията, коалицията, местната коалиция се записват така, както е заявени за изписване в бюлетините в изборите за общински съветници и за кметове. Кутията се обозначава с надпис "ПАРТИИ, КОАЛИЦИИ И НЕЗАВИСИМИ КАНДИДАТИ".**

4. Изменя т. 7.5 както следва:

„**7.5. В** третата кутия **се поставят еднакви пликове, всеки от които съдържа пореден номер. Броят на пликовете в тази кутия е равен на броя на пликовете от втората кутия. Кутията с поредни номера се обозначава с надпис „Номера**””.

1. Изменя т.7.7, както следва:

„**7.7.Първият определен чрез жребия член на ОИК изтегля от втората кутия с надпис "ПАРТИИ, КОАЛИЦИИ И НЕЗАВИСИМИ КАНДИДАТИ" плик, съдържащ наименованието на регистрираната в ОИК партия, коалиция или независим кандидат. Вторият, определен чрез жребия член на ОИК, изтегля от третата кутия с надпис „Номера" плик, съдържащ номер, под който партията, коалицията или независимият кандидат ще бъде обозначен в бюлетината”.**

6. Изменя т. 9, както следва:

**„9. Тегленето на жребия се извършва публично и на него могат да присъстват представители на партиите, коалициите и инициативните комитети, регистрираните от тях кандидати за участие в изборите за общински съветници и кметове на 25 октомври 2015 г. и представители на средствата за масово осведомяване”.**

По точка втора.

Комисията се запозна с решения на ЦИК и съобщенията.

Поради изчерпване на дневния ред заседанието се закри в 18,00часа.

ЗАМ .ПРЕДСЕДАТЕЛ:

/Минка Колева/

СЕКРЕТАР:

/Дарина Вълчева/